Pisak

Pisak je obec v Chorvátsku v Splitsko-dalmatínskej župe. Nachádza sa na Omišskej riviére, 18 km juhovýchodne od Omiša a 40 km od Splitu.

 Doprava 
Nad Pisakom vedie Jadranská magistrála z Rijeky až do Atén. Z nej vedie kľukatá úzka cesta (Put major) do dediny. V Pisaku sa nachádzajú ulice Put major, Put vrujle, Put porta a Zapadna ulica.

 Turizmus 
Pisak ťaží najmä z cestovného ruchu, pretože 248 z 256 domov sú apartmány, penzióny, alebo hotely. Nachádza sa tu kostol, cintorín, množstvo hostincov a reštaurácií, známych grilovanými rybami. Turistov okrem služieb láka kamienková pláž a čistá voda Jadranu.

Kategória:Obce v Chorvátsku
Kategória:Prístavné mestá Jadranského mora